Дзяржаўная ўстанова адукацыі “Яслі-сад №3 г.п. Зельва”

**Канспект дыдактычнай гульні “Упрыгож ёлачку”**

**1-ая малодшай групе**

Канспект склала выхавальнік

вышэйшай катэгорыі

Шлык М.П.

**Праграмны змест:** практыкаваць у суаднясенні розных прадметаў па колеру, практыкаваць у групіроўцы па форме і колеру. Развіваць дробную маторыку рук. Выхоўваць жаданне прыйсці на дапамогу іншым.

**Матэрыял:** ёлачкі, цацкі (шары і банцікі), агеньчыкі.

**Ход правядзення гульні**

**Выхавацель (В.):** Да нас у госці прыйшоў зайчык, але ён не адзін. Што ён прынёс падарунак гульню “Упрыгожым ёлачку”.

Зайчыку сумна аднаму гуляц, ён просіць нашай дапамогі. Навучым зайчыка ўпрыгожваць ёлачку? Тады сядайце за сталы.

**В.:** Спачатку давайце разгледзім, чым мы будзем упрыгожваць ёлачку. Гэта банцікі і шарыкі, на якую геаметрычную фігуру падобны шарыкі? (на круг).

**В.:** Дзеці ў кожнай ёлачкі ёсць сваё жаданне. Паглядзіце, можа, хто ведае якога колеру вось гэты абадок? Гэта значыць, што ёлачка хоча, каб яе ўпрыгожылі толькі цацкамі чырвонага колеру. А вось гэтую ёлачку цацкамі якога колеру трэба ўпрыгожваць? (сіняга) і г.д. Зараз паглядзіце, як я буду ўпрыгожваць сваю ёлачку. На ёлачцы адзначана месца дзе неабходна вешаць цацку (у другім месцы не будзе трымацца). Калі ласка ўпрыгожвайце свае ёлкі.

**В.:** А, як вы думаеце, чым яшчэ можна ўпрыгожыць ёлку? (агеньчыкамі). Нашыя агеньчыкі незвычайнай формы, на якую геаметрычную фігуру яны падобныя? (на квадрат).

На кожнай ёлцы павінны гарэць агеньчыкі такога ж колеру, якія цацкі?

**В.:** Дзеці, вам падабаюцца нашыя ёлачкі? Тады давайце ўсе ёлачкі паставім побач.

*Гульня “Зайчык белянькі сядзіць”*

Дзяржаўная ўстанова адукацыі “Яслі-сад №3 г.п. Зельва”

**Самааналіз правядзення дыдактычнай гульні “Упрыгож ёлачку”**

**у 1-ай малодшай групе**

склала выхавальнік

вышэйшай катэгорыі

Шлык М.П.

Праграмны змест гульні адпавядаў узросту дзяцей і вучэбнай праграме. Пры правядзенні гульні выкарыстоўвала падгрупавую і індывідуальную форму арганізацыі дзяцей. Мною быў выкарыстаны сюрпрызны момант з дапамогай якога я зацікавіла дзяцей, засяродзіла іх увагу. Звяртаючыся да дзяцей, выкарыстоўвала даступныя пытанні, улічвала індывідуальныя магчымасці кожнага дзіцяці. У час гульні у дзяцей якія ведаюць назву колера, я прасіла назваць колер. У дзяцей у якіх гэты навык яшчэ не сфарміраваны галоўнай задачай было падабраць цацку адпаведна зададзенага колеру.

Мы замацоўвалі раней набытыя веды колер, геаметрычныя фігуры (круг, квадрат). З гульнёй мы знаёміліся першы раз, таму было праведзена поўнае тлумачэнне і паказ гульні. Дзеці замацавалі прыёмы параўнання колеру, прыёмы выкладвання на плоскасці і на палосцы..

Лічу, што пастаўленыя мною задачы рэалізаваны. Гульня будзе дапаўняцца і ўскладняцца па меры вывучэння колера, геаметрычных фігур.

Шлык М.П.